《过无为吴氏园池》
宋代·方惟深

傍水寻幽径，青林画掩扉。
扬花入竹静，鸟影度塘稀。
石好频移坐，波清任濯衣。
沙鸥如有意，一一近人飞。

作者简介：（1040—1122）宋兴化军莆田人，徙居长洲，字子通。方龟年子。早通经学，尤工于诗，为乡贡第一。后举进士不第，即弃去，躬耕田间，闲则读书。徽宗崇宁四年以遗逸荐，为兴化军助教。所为诗精诣警绝，甚为王安石所称赏。有《方秘校集》。